**NACRT ODLUKE**

Na temelju članka 73. stavka 2. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.) i članaka 37. i 105. Statuta Koprivničko-križevačke županije ("Službeni glasnik Koprivničko-križevačke županije", broj 7/13., 14/13., 9/15. i 11/15.-pročišćeni tekst, 2/18. i 3/18.-pročišćeni tekst, 4/20., 25/20., 3/21. i 4/21.-pročišćeni tekst) Županijska skupština Koprivničko-križevačke županije na sjednici održanoj donijela je

**Odluku o izmjeni Odluke o izdavanju**

**službenog glasila Koprivničko-križevačke županije**

**Članak 1.**

U Odluci o izdavanju službenog glasila Koprivničko-križevačke županije („Službeni glasnik Koprivničko-križevačke županije“ broj 7/15.) članak 9. mijenja se i glasi:

„ Papirnati primjerak „Službenog glasnika“ besplatno se dostavlja:

* potpisnicima sporazuma o objavljivanju akata jedinica lokalne samouprave u „Službenom glasniku Koprivničko-križevačke županije“ ,
* Nacionalnoj i sveučilišnoj knjižnici u Zagrebu,
* Knjižnici i čitaonici „Fran Galović“, Koprivnica,
* Gradskoj knjižnici Đurđevac i
* Gradskoj knjižnici „Franjo Marković“ Križevci.

 Jedan primjerak čuva se u upravnom tijelu Koprivničko-križevačke županije nadležnom za izdavanje poslova „Službenog glasnika“.

 Na zahtjev i uz naplatu „Službeni glasnik“ može se dostavljati u papirnatom obliku drugim korisnicima sukladno posebnoj odluci župana.“.

**Članak 2.**

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 011-01/22-01/3

URBROJ: 2137-02/03-22-2

Koprivnica, PREDSJEDNIK

 Damir Felak, dipl.ing.